1999/81/EY: Neuvoston päätös, tehty 18 päivänä tammikuuta 1999, luvan antamisesta Espanjan kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin (77/388/ETY) 2 artiklasta ja 28 a artiklan 1 kohdasta poikkeavaa toimenpidettä



Virallinen lehti nro L 027 , 02/02/1999 s. 0026 - 0027



NEUVOSTON PÄÄTÖS, tehty 18 päivänä tammikuuta 1999, luvan antamisesta Espanjan kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin (77/388/ETY) 2 artiklasta ja 28 a artiklan 1 kohdasta poikkeavaa toimenpidettä (1999/81/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY (1) ja erityisesti sen 27 artiklan, ottaa huomioon komission ehdotuksen, sekä katsoo, että direktiivin 77/388/ETY 27 artiklan 1 kohdan nojalla neuvosto voi yksimielisesti komission ehdotuksesta antaa jäsenvaltioille luvan ottaa käyttöön tästä direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten ja veron kiertämisen estämiseksi, Espanjan kuningaskunta pyysi 23 päivänä tammikuuta 1998 komissiossa saapuneeksi kirjatulla kirjeellä lupaa ottaa käyttöön direktiivin 77/388/ETY 2 artiklasta ja 28 a artiklan 1 kohdasta poikkeavan toimenpiteen, muille jäsenvaltioille on direktiivin 77/388/ETY 27 artiklan 3 kohdan mukaisesti 18 päivänä helmikuuta 1998 ilmoitettu Espanjan kuningaskunnan tekemästä pyynnöstä, tämän erityistoimenpiteen tarkoituksena on vapauttaa verosta paperi-, kartonki- ja lasiromun sekä -jätteen luovutukset ja yhteisön sisäiset hankinnat, sikäli kuin näiden tuotteiden myynnistä verovelvolliselle syntynyt liikevaihto on edeltävänä vuonna ollut alle 50 miljoonaa pesetaa, toimenpiteen tarkoituksena on myös vapauttaa verosta rautametalliromun ja -jätteen luovutukset ja yhteisön sisäiset hankinnat, sikäli kuin näiden tuotteiden myynnistä verovelvolliselle syntynyt liikevaihto on edeltävänä vuonna ollut alle 200 miljoonaa pesetaa, lisäksi toimenpiteen tarkoituksena on vapauttaa verosta muiden kuin rautametallien luovutukset ja yhteisön sisäiset hankinnat, riippumatta verovelvolliselle näiden tuotteiden myynnistä syntyvästä liikevaihdosta, näiden erityistoimenpiteiden nojalla verosta vapautetut liiketoimet eivät anna oikeutta arvonlisäveron vähennykseen, verovelvolliset, joiden toiminta kuuluu tämän erityisjärjestelmän mukaisten vapautusten soveltamisalaan, voivat Espanjan kuningaskunnan määräämillä edellytyksillä saada luvan jättää toimintansa kyseisen erityisjärjestelmän ulkopuolelle, kyseinen järjestelmä on samalla sekä verotusta yksinkertaistava että veropetoksia ehkäisevä toimenpide, sillä sen avulla voidaan jättää arvonlisäverojärjestelmän ulkopuolelle sellaiset verovelvolliset, joiden verotuksen valvominen ja veronkanto vaatisi kohtuuttomasti voimavaroja suhteessa tuloihin, tämä erityisjärjestelmä täyttää näin ollen direktiivin 77/388/ETY 27 artiklan edellytykset, komissio vahvisti 10 päivänä heinäkuuta 1996 työohjelman, johon sisältyy aikataulu ehdotuksille, jotka koskevat asteittaista etenemistä kohti yhtenäismarkkinoilla sovellettavaa yhteistä arvonlisäverojärjestelmää, lupa olisi sen vuoksi myönnettävä 31 päivään joulukuuta 2000, mikä antaa mahdollisuuden arvioida poikkeavan toimenpiteen yhteensopivuutta uuden yhteisen arvonlisäverojärjestelmän yleiseen lähestymistapaan, ja tämä poikkeus ei vaikuta arvonlisäverosta saataviin Euroopan yhteisöjen omiin varoihin, ON TEHNYT TÄMÄN PÄÄTÖKSEN: 1 artikla Espanjan kuningaskunnalle annetaan lupa soveltaa 1 päivästä tammikuuta 1999 31 päivään joulukuuta 2000 romujen ja jätteiden kauppaan erityistä verotusjärjestelmää, johon sisältyy direktiivistä 77/388/ETY poikkeavia säännöksiä. Tähän järjestelmään sisältyvät ja kyseisestä direktiivistä poikkeavat säännökset on esitetty jäljempänä 2, 3 ja 4 artiklassa. 2 artikla Direktiivin 77/388/ETY 2 artiklan 1 kohdasta poiketen vapautetaan arvonlisäverosta: - paperi-, kartonki- ja lasiromun sekä -jätteen luovutukset, sikäli kuin näiden tuotteiden myynnistä verovelvolliselle syntynyt liikevaihto on edeltävänä vuonna ollut alle 50 miljoonaa pesetaa, - rautametalliromun ja -jätteen luovutukset, sikäli kuin näiden tuotteiden myynnistä verovelvolliselle syntynyt liikevaihto on edeltävänä vuonna ollut alle 200 miljoonaa pesetaa, - muiden kuin rautametallien luovutukset. 3 artikla Direktiivin 77/388/ETY 28 a artiklan 1 kohdan a alakohdasta poiketen vapautetaan arvonlisäverosta: - yhteisön sisäiset paperi-, kartonki- ja lasiromun sekä -jätteen hankinnat, sikäli kuin näiden tuotteiden myynnistä verovelvolliselle syntynyt liikevaihto on edeltävänä vuonna ollut alle 50 miljoonaa pesetaa, - yhteisön sisäiset rautametalliromun ja -jätteen hankinnat, sikäli kuin näiden tuotteiden myynnistä verovelvolliselle syntynyt liikevaihto on edeltävänä vuonna ollut alle 200 miljoonaa pesetaa, - muiden kuin rautametallien yhteisön sisäiset hankinnat. 4 artikla Verovelvolliset, joiden toiminta kuuluu 2 ja 3 artiklassa tarkoitettujen vapautusten soveltamisalaan, voivat saada luvan jättää nämä luovutukset ja yhteisön sisäiset hankinnat tällä päätöksellä hyväksytyn erityisjärjestelmän ulkopuolelle. 5 artikla Tämä päätös on osoitettu Espanjan kuningaskunnalle. Tehty Brysselissä 18 päivänä tammikuuta 1999. Neuvoston puolesta O. LAFONTAINE Puheenjohtaja (1) EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 96/95/EY (EYVL L 338, 28.12.1996, s. 89).